**G r a d o n a č e l n i k**

KLASA: 342-01/15-01/15

URBROJ: 2117/01-01-18-48

Dubrovnik, 6. veljače 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13 – pročišćeni tekst i 9/15), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog odluke o dodjeli koncesije za posebnu upotrebu pomorskog dobra

za smještaj privremenih građevina, strojeva i opreme na čest.zem. 1347/1 k.o. Gruž.

1. Sastavni dio Zaključka jest i Odluka iz točke 1. Ovog Zaključka.
2. Izvjestitelj o ovom predmetu bit će Marko Miljanić, privremeni pročelnik Upravnog odjela za turizam, gospodarstvo i more.

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za turizam, gospodarstvo i more, ovdje
3. Upravni odjel za poslove gradonačelnika, ovdje
4. Pismohrana

Na temelju članaka 19. i 37. stavak 1. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16 ), članka 24. Uredbe o postupku davanja koncesije na pomorskom dobru („Narodne novine“ br. 23/04, 101/04, 39/06, 63/08, 125/10, 102/11, 83/12 i 10/17) i Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15.), Gradsko vijeće grada Dubrovnika na \_\_\_ sjednici, održanoj \_\_\_\_\_\_\_ 2018., donijelo je

**ODLUKU**

o dodjeli koncesije za posebnu upotrebu pomorskog dobra za smještaj privremenih građevina,

strojeva i opreme na čest.zem. 1347/1 k.o. Gruž

Članak 1.

Odlukom o dodjeli koncesije za posebnu upotrebu pomorskog dobra za smještaj privremenih građevina, strojeva i opreme na čest.zem. 1347/1 k.o. Gruž (u daljnjem tekstu: Odluka), Gradsko vijeće Grada Dubrovnika (u daljnjem tekstu: DAVATELJ KONCESIJE) dodjeljuje Laguni Trade d.o.o., OIB 18996348579, Uvala Soline 1, 22 203 Rogoznica, (u daljnjem tekstu OVLAŠTENIK KONCESIJE), koncesiju za posebnu upotrebu pomorskog dobra za smještaj privremenih građevina, strojeva i opreme u površini 194 m2, na čest.zem. 1347/1 k.o. Gruž, a koja je u zemljišnim knjigama Općinskog suda u Dubrovniku upisana kao pomorsko dobro.

Članak 2.

Koncesija iz članka 1. ove Odluke dodjeljuje se OVLAŠTENIKU KONCESIJE na razdoblje koje počinje teći od dana sklapanja Ugovora o koncesiji za posebnu upotrebu pomorskog dobra, a najkasnije do 1. siječnja 2019. godine.

U slučaju izdavanja uporabne dozvole od strane nadležnog tijela za luku Nautičkog turizma „Marina Gruž“prije isteka roka iz stavka 1. ovog članka Ugovor će se smatrati raskinutim s danom pravomoćnosti iste.

OVLAŠTENIK KONCESIJE je dužan DAVATELJA KONCESIJE bez odgode pisanim putem obavijestiti o izdanoj uporabnoj dozvoli.

Članak 3.

Naknada za koncesiju iz članka 1. ove Odluke utvrđuje se u simboličnom iznosu od 6.000,00 kn (slovima: šesttisućakuna) mjesečno.

OVLAŠTENIK KONCESIJE dužan je plaćati koncesijsku naknadu najkasnije do 15. u mjesecu za tekući mjesec.

Način plaćanja naknade za koncesiju, druga prava i obveze DAVATELJA KONCESIJE i OVLAŠTENIKA KONCESIJE utvrdit će se Ugovorom.

Članak 4.

Na temelju ove Odluke zaključit će se s OVLAŠTENIKOM KONCESIJE Ugovor o koncesiji za posebnu upotrebu pomorskog dobra.

Ova Odluka prestaje važiti, ukoliko OVLAŠTENIK KONCESIJE odbije potpisati Ugovor o koncesiji za posebnu upotrebu pomorskog dobra.

Smatrat će se da je OVLAŠTENIK KONCESIJE odbio potpisati Ugovor o koncesiji, ukoliko u roku od 15 (slovima:petnaest) dana od dana dostave Ugovora ne vrati potpisani i solemnizirani Ugovor DAVATELJU KONCESIJE.

Članak 5.

OVLAŠTENIK KONCESIJE dužan je prije sklapanja ugovora o koncesiji za posebnu upotrebu pomorskog dobra, DAVATELJU KONCESIJE dostaviti dvije bjanko zadužnice na iznos od po 50.000,00 kn (slovima:pedesettisućakuna) ovjerene kod javnog bilježnika, kao instrument osiguranja naplate naknade za koncesiju te za naknadu štete koja može nastati zbog neispunjenja obveza iz ugovora o koncesiji.

Članak 6.

OVLAŠTENIK KONCESIJE je obvezan koristiti pomorsko dobro dodijeljeno ovom Odlukom u skladu sa zakonskim i podzakonskim aktima Republike Hrvatske, te posebnim uvjetima koji će se odrediti ugovorom o koncesiji.

OVLAŠTENIK KONCESIJE se obvezuje da će pomorsko dobro koje mu je ovom Odlukom dodijeljeno na posebnu upotrebu, koristiti isključivo za smještaj privremenih građevina, strojeva i opreme na čest.zem. 1347/1 k.o. Gruž, na površini od 194 m2.

U slučaju bilo kojeg odstupanja u korištenju predmetne nekretnine iz članka 1. ove Odluke DAVATELJ KONCESIJE će postupiti sukladno odredbama članka 30. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16).

Članak 7.

OVLAŠTENIK KONCESIJE dužan je koristiti dobro iz točke 1. ove Odluke pažnjom dobrog gospodara, te ne smije poduzimati nikakve druge radnje osim onih koje su mu dopuštene ovom Odlukom.

OVLAŠTENIK KONCESIJE nema pravo koncesiju iz ove Odluke prenijeti na drugu fizičku ili pravnu osobu bez izričitog odobrenja DAVATELJA KONCESIJE.

OVLAŠTENIK KONCESIJE dužan je po isteku Ugovora o koncesiji vratiti dobro iz članka 1. ove Odluke u prvobitno stanje i predati ga u posjed DAVATELJU KONCESIJE oslobođen od osoba i stvari.

Članak 8.

Ako za vrijeme trajanja koncesije nastanu promjene zbog kojih je u javnom interesu potrebno koncesijski odnos prilagoditi novonastaloj situaciji, OVLAŠTENIK KONCESIJE dužan je poduzeti ili omogućiti radnje koje mu s tim u vezi odredi DAVATELJ KONCESIJE, npr. da u svrhu javnog interesa omogući ulaganje u infrastrukturu (polaganje cijevi za vodu, odvodnju i sl.)odnosno ukoliko u ovisnosti o drugim postupcima (žalbe) dođe do eventualnog odstupanja u svezi s opsegom pomorskog dobra.

OVLAŠTENIK KONCESIJE i DAVATELJ KONCESIJE obvezuju se uskladiti područje koncesije s eventualnom promjenom prostorno-planske dokumentacije za vrijeme trajanja koncesijskog odnosa.

Članak 9.

Na temelju ove koncesije OVLAŠTENIK KONCESIJE obvezan je pridržavati se mjera sigurnosti te voditi osobitu brigu o zaštiti okoliša.

U slučaju da OVLAŠTENIK KONCESIJE postupi protivno odredbama ove Odluke, DAVATELJ KONCESIJE može oduzeti koncesiju uz obvezu OVLAŠTENIKA KONCESIJE na naknadu štete.

Članak 10.

Kada se ispune uvjeti iz Odluke, ovlašćuje se Gradonačelnik Grada Dubrovnika da po izvršnosti ove Odluke, sklopi s OVLAŠTENIKOM KONCESIJE Ugovor o koncesiji za posebnu upotrebu pomorskog dobra za smještaj privremenih građevina, strojeva i opreme na čest.zem. 1347/1 k.o. Gruž .

Članak 11.

Ova Odluka stupa na snagu osmog dana od dana objave u „Službenom glasniku Grada Dubrovnika“.

KLASA:

URBROJ:

Dubrovnik, --------------------------------

Predsjednik Gradskog vijeća:

mr. sc. Marko Potrebica

**OBRAZLOŽENJE**

Sukladno zahtjevu KLASA: 342-01/15-01/15 od 3. siječnja 2018.godine koji je društvo Laguna Trade d.o.o., OIB 18996348579, Uvala Soline 1, 22 203 Rogoznica, podnio Gradu Dubrovniku kojim se traži dodjela koncesije za posebnu upotrebu pomorskog dobra za smještaj privremenih građevina, strojeva i opreme na čest.zem. 1347/1 k.o. Gruž, te priložio lokacijsku dozvolu, građevinsku dozvolu, Ugovor o koncesiji na pomorskom dobru u svrhu izgradnje i gospodarskog korištenja luke posebne namjene - luke nautičkog turizma „Marina Gruž“, na dijelu k.o. Gruž sklopljenog između Vlade Republike Hrvatske i društva Laguna Trade d.o.o., te kopiju plana i popis posjeda za predmetnu lokaciju, ovaj Upravni odjel je pokrenuo postupak donošenja Odluke o koncesiji za posebnu upotrebu pomorskog dobra za smještaj privremenih građevina, strojeva i opreme na čest.zem.1347/1 k.o. Gruž.

Sukladno odredbama Zakona o pomorskom dobru i morskim lukama („Narodne novine“ broj: 158/03, 100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12 i 10/17 dalje u tekstu: Uredba) proveden je postupak davanja koncesije za posebnu upotrebu pomorskog dobra za smještaj privremenih građevina, strojeva i opreme na čest.zem.1347/1 k.o. Gruž.

Sukladno odredbi članka 19. stavka 2. istog Zakona odluku o koncesiji za posebnu upotrebu za objekte lokalnog značaja donosi općinsko ili gradsko vijeće.

Sukladno odredbi članka 25. Uredbe koncesija za posebnu upotrebu daje se na temelju pisanog zahtjeva koji se podnosi nadležnom tijelu za provođenje postupka koncesije.

Sukladno članku 26. Uredbe zahtjev za dodjelu koncesije na pomorskom dobru mora sadržavati:

* ime, prezime i prebivalište,odnosno naziv i sjedište podnositelja zahtjeva,
* idejno rješenje i/ili izjavu o namjeni upotrebe pomorskog dobra,
* očitovanje nadležnog tijela za prostorno uređenje o značaju objekta za koji se traži posebna

upotreba i očitovanje o usklađenosti idejnog rješenja s prostorno-planskom dokumentacijom.

Gradsko vijeće je dana 24. siječnja 2018. godine, KLASA: 342-01/16-01/30, URBROJ: 2117/01- 09-18-17 donijelo Odluku o imenovanju Stručnog povjerenstva za koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbama članaka 24. do 30. Uredbe, Stručno povjerenstvo je razmotrilo dostavljeni zahtjev od strane Laguna Trade d.o.o., KLASA: 342-01/15-01/15, kojim se traži koncesija za posebnu upotrebu pomorskog dobra za smještaj privremenih građevina, strojeva i opreme za vrijeme gradnje marine u Gružu na čest.zem. 1347/1 k.o. Gruž u zemljišnim knjigama Općinskog suda u Dubrovniku upisana kao pomorsko dobro, te je sastavilo zapisnik kojim je temeljem članka 28. Zakona i odredbama Uredbe koje se odnose na kriterije za određivanje visine koncesijske naknade, utvrdilo visinu naknade u konkretnom slučaju.

Uvidom u dokumentaciju priloženu uz predmetni zahtjev također je vidljivo kako se na predmetnoj čestici neće vršiti nikakvi građevinski zahvati u prostoru odnosno koncesija za posebnu upotrebu traži se u svrhu privremenog smještaja građevina, strojeva i opreme.

Prilikom izračuna naknade za korištenje pomorskog dobra, primijenjena je odredba iz članka 28. Zakona kojom je određeno da se naknada za koncesije dane radi posebne upotrebe pomorskog dobra određuje u simboličnom iznosu osim za koncesije gradnje infrastrukture (vodovodna, kanalizacijska, energetska i telefonska) u kojem slučaju se naknada utvrđuje kao za gospodarsku upotrebu pomorskog dobra.

Temeljem svega navedenog, Stručno povjerenstvo predlaže mjesečnu naknadu kao što je to navedeno u prijedlogu ove Odluke, te je stava da se koncesija dodjeljuje na razdoblje koje počinje teći od dana sklapanja Ugovora o koncesiji za posebnu upotrebu pomorskog dobra, a najkasnije do 1. siječnja 2019. godine, uz obvezu da će se u slučaju izdavanja uporabne dozvole za luku Nautičkog turizma „Marina Gruž“ prije isteka roka navedenog u članku 2. stavka 1. prijedloga Odluke, Ugovor smatrati raskinutim s danom pravomoćnosti iste, o čemu se OVLAŠTENIK KONCESIJE obvezuje pisanim putem obavijestiti DAVATELJA KONCESIJE. U slučaju bilo kojeg odstupanja u korištenju predmetne nekretnine iz članka 1. prijedloga Odluke DAVATELJ KONCESIJE će postupiti sukladno odredbama članka 30. Zakona.

Sukladno prethodno navedenom, predlaže se usvajanje prijedloga Odluke o dodjeli koncesije za posebnu upotrebu pomorskog dobra za smještaj privremenih građevina, strojeva i opreme na čest.zem. 1347/1 k.o. Gruž.

UPUTA O PRAVNOM LIJEKU:

Protiv ove Odluke, može se izjaviti žalba u roku od 15 (petnaest) dana od dana primitka ove Odluke. Žalba se izjavljuje Ministarstvu mora, prometa i infrastrukture, putem Davatelja koncesije, u pisanom obliku izravno ili putem preporučene pošiljke.

Žalitelj je dužan istodobno jedan primjerak žalbe na isti način podnijeti Ministarstvu mora, prometa i infrastrukture, Prisavlje 14, 10 000 Zagreb.

**Upravni odjel za turizam, gospodarstvo i more**

KLASA: 342-01/15-01/15

URBROJ: 2117/01-02-18-47

Dubrovnik, 6. veljače 2018. godine

**GRADONAČELNIKU**

**- o v d j e -**

**Predmet: Prijedlog zaključka o donošenju ODLUKE o dodjeli koncesije za posebnu**

**upotrebu pomorskog dobra za smještaj privremenih građevina, strojeva i opreme**

**na čest.zemlje 1347/1 k.o. Gruž**

Društvo Laguna Trade d.o.o., OIB 18996348579, Uvala Soline 1, 20203 Rogoznica je podnijelo zahtjev KLASA: 342-01/15-01/15 od 3. siječnja 2018.godine Gradu Dubrovniku kojim se traži dodjela koncesije za posebnu upotrebu pomorskog dobra za smještaj privremenih građevina, strojeva i opreme na čest.zem. 1347/1 k.o. Gruž, te priložio lokacijsku dozvolu, građevinsku dozvolu, Ugovor o koncesiji na pomorskom dobru u svrhu izgradnje i gospodarskog korištenja luke posebne namjene - luke nautičkog turizma „Marina Gruž“, na dijelu k.o. Gruž sklopljenog između Vlade Republike Hrvatske i tvrtke Laguna Trade d.o.o., te kopiju plana i popis posjeda za predmetnu lokaciju.

Sukladno odredbama Zakona o pomorskom dobru i morskim lukama („Narodne novine“ broj: 158/03,

100/04, 141/06, 38/09, 123/11 i 56/16 dalje u tekstu: Zakon) i Uredbi o postupku davanja koncesije na

pomorskom dobru („Narodne novine“ broj: 23/04, 101/04, 39,06, 63/08, 125/10, 102/11, 83/12

i 10/17 dalje u tekstu: Uredba) Gradsko vijeće je dana 24. siječnja 2018. godine, KLASA: 342-01/16-

01/30, URBROJ: 2117/01-09-18-17 donijelo Odluku o imenovanju Stručnog povjerenstva za

koncesije za posebnu upotrebu pomorskog dobra Grada Dubrovnika ( dalje u tekstu: Odluka).

Sukladno odredbi članka 19. stavak 2. Zakona propisano je da Odluku o koncesiji za posebnu

upotrebu pomorskog dobra u smislu stavka 1. ovog članka za objekte lokalnog značaja donosi

općinsko ili gradsko vijeće.

Stručno Povjerenstvo za koncesije za posebnu upotrebu pomorskog dobra Grada Dubrovnika se

sastalo 31. siječnja 2018. i razmotrilo dostavljeni zahtjev KLASA: 342-01/15-01/15 od strane društva

Laguna Trade d.o.o., OIB 18996348579, Uvala Soline 1, 20203 Rogoznica, kojim se traži

koncesija za posebnu upotrebu pomorskog dobra za smještaj privremenih građevina, strojeva

i opreme za vrijeme gradnje marine u Gružu na čest.zem.1347/1 k.o. Gruž, u zemljišnim

knjigama Općinskog suda u Dubrovniku, upisana kao pomorsko dobro.

Stručno povjerenstvo je sastavilo zapisnik o radu kojim je temeljem članka 28. Zakona i odredbama

Uredbe koje se odnose na kriterije za određivanje visine koncesijske naknade utvrdilo visinu naknade

u konkretnom slučaju.

Temeljem navedenog predlaže se Gradonačelniku Grada Dubrovnika donijeti sljedeći

Z A K L J U Č A K

1. Prihvaća se tekst Odluke o dodjeli koncesije za posebnu upotrebu pomorskog dobra za smještaj privremenih građevina, strojeva i opreme na čest.zem.1347/1 k.o. Gruž, te se dostavlja Gradskom vijeću na raspravu i donošenje.

1. Sastavni dio Zaključka jest i Odluka iz točke 1. ovog Zaključka.
2. Izvjestitelj je Marko Miljanić, privremeni pročelnik Upravnog odjela za turizam, gospodarstvo i more.

S poštovanjem,

Privremeni pročelnik:

Marko Miljanić, univ. spec. oec.

PRILOZI:

* preslik Zapisnika
* Grafički prikaz
* kopija izvatka iz zemljišne knjige

Dostaviti:

* Naslov
* Gradsko vijeće Grada Dubrovnika
* Evidencija
* Pismohrana